Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Akkumulátoregység és töltöttség

## Akkumulátoregység és töltöttség

Nem lehet behelyezni az akkumulátoregységet a fényképezőgépbe.

- Győződjön meg, hogy az akkumulátoregység iránya helyes-e, és addig helyezze be, amíg az akkumulátorkiemelő kar le nem zár.

A fényképezőgép nem kapcsolható be.

- Miután behelyezte az akkumulátoregységet a fényképezőgépbe, néhány másodperc eltelhet, míg a fényképezőgép bekapcsol.

- Ellenőrizze, hogy az akkumulátoregység megfelelően van-e behelyezve.

- Az akkumulátoregység lemerült. Helyezzen be feltöltött akkumulátoregységet.

- Az akkumulátoregység kivezetései koszosak. Törölje le a szennyeződést óvatosan egy puha ruhával.

- Az ajánlott akkumulátoregységet használja.

A készülék egyszer csak kikapcsol.

- A fényképezőgép és az akkumulátor hőmérsékletétől függően a fényképezőgép saját védelme érdekében kikapcsolhat. Ilyen esetben a kikapcsolás előtt üzenet jelenik meg a képernyőn.

- Ha az [Energiatakarékos] opció beállítása [Normál] vagy [Stamina], és egy meghatározott időn át nem működteti a bekapcsolt fényképezőgépet, a fényképezőgép automatikusan kikapcsol, hogy elkerülje az akkumulátoregység lemerülését. Újra kapcsolja be a fényképezőgépet.

A hátralévő akkumulátor-üzemidő kijelzése nem helyes.

- Ez akkor fordul elő, ha a fényképezőgépet különösen meleg vagy hideg helyen használja.

- A hátralévő akkumulátor-üzemidő kijelzése eltér a valóstól. Teljesen süsse ki, majd töltse fel az akkumulátoregységet, hogy kijavítsa a kijelzés hibáját. A maradék töltöttség kijelző bizonyos körülmények között pontatlanul működhet.

- Az akkumulátor kapacitása bizonyos idő elteltével és a használat során csökken. Ha az akkumulátor működési ideje jelentősen lecsökken, elképzelhető, hogy az egység cseréje szükséges.

Az akkumulátoregységet nem lehet feltölteni, amíg az a fényképezőgépben van.

- Az akkumulátoregységet nem lehet feltölteni az AC adapterrel (külön megvásárolható). Használja az akkumulátortöltőt az akkumulátor feltöltésére.

A CHARGE lámpa villog, míg az akkumulátor töltődik.

- Ellenőrizze, hogy az akkumulátoregység NP-BN vagy NP-BN1 típusú-e.

- A CHARGE lámpa gyorsan villog, ha a használt akkumulátoregységet előtte hosszabb ideig nem használták.

- A CHARGE lámpa (a mellékelt akkumulátortöltőn) kétféleképpen villoghat: gyors villogás (körülbelül 0,15 másodperces időközönként) és lassú villogás (körülbelül 1,5 másodperc időközönként). Ha a lámpa gyorsan villog, vegye ki az éppen töltött akkumulátoregységet, majd helyezze vissza az akkumulátortöltőbe (hogy a helyére kattanjon). A lámpa ismételt villogása az akkumulátoregység hibáját jelezheti.
  Ha a lámpa lassan villog, akkor a készülék készenléti állapotban van, és a töltés átmenetileg szünetel. A töltés átmenetileg szünetel, és a készülék készenléti állapotra vált, ha a hőmérséklet a feltöltéshez alkalmas tartományon kívül esik. A töltés újraindul, és a CHARGE lámpa világítani kezd, ha a hőmérséklet újra a töltéshez alkalmas tartományba esik.
  Az akkumulátoregységet ajánlott a megfelelő feltöltési hőmérséklet-tartományon belül (10°C és 30°C között) feltölteni.

- A részletekről a [Részletek] fejezetben olvashat.

Vissza a tetejére