Cyber-shot felhasználói útmutató
Nyomtatás
Legfelső oldal > Fényképezés > A felvételi üzemmód (FELV. ümód) beállításai > Panorámapásztázás

## Panorámapásztázás

Lehetővé teszi panorámakép készítését különálló képek összeillesztésével.

1. Állítsa az üzemmódkapcsolót (Panorámapásztázás) állásba.

1. Irányítsa a fényképezőgépet a kívánt tárgy szélére, és nyomja le teljesen az exponálógombot.

1. Mozgassa oldalra a fényképezőgépet a segédlet (A) végéig, követve a képernyőn látható jelzést.

Tippek panorámaképek készítéséhez
Mozgassa a fényképezőgépet állandó sebességgel egy ív mentén a képernyőn jelzett irányban. A mozdulatlan tárgyak alkalmasabbak panorámaképek készítésére, mint a mozgó tárgyak.
A lehető legkisebb legyen a sugár.
Függőleges irány
Vízszintes irány

- Először nyomja meg félig az exponálógombot rögzítve a fókuszt, az expozíciót és a fehéregyensúlyt. Ezután nyomja le teljesen az exponálógombot, és pásztázzon a fényképezőgéppel, vagy fordítsa el.

- Ha egy nagyon változatos alakzat vagy színhely esik valamelyik képernyő szélére, akkor előfordulhat, hogy nem sikerül a kép összeállítása. Ilyen esetben úgy tervezze meg az összeállítást, hogy ez a rész a kép közepére kerüljön, és ismételje meg a fényképezést.

Tippek 360°-os panorámaképek készítéséhez
Ez a fényképezőgép panorámakép-készítési funkcióval rendelkezik, amellyel csaknem teljes 360 fokos panorámaképek készíthetők.
Nyomja meg a MENU gombot, állítsa a [Képméret] opciót [360°] értékre, és készítsen panorámaképet.
A fényképezőgéppel megjelenített panorámaképek görgethetők.

- Nyomja meg: MENU [Fényképezési irány] , válassza: [Jobbra] vagy [Balra]. [Fel] vagy [Le] nem választható a [Fényképezési irány] értékeként 360°-os panorámaképek készítésekor.

- A témától és a fényképezés módjától függően elképzelhető, hogy a rögzített kép nem fedi le a 360 fokot.

Megjegyzések

- Ha nem tudja a megadott időn belül a céltárgyat a képekkel teljesen lefedni, akkor az összeillesztett képen egy szürke terület jelenik meg. Ilyen esetben a fényképezőgép gyorsabb mozgatásával lehet teljes panorámaképet készíteni.

- Mivel a készülék több különálló képet illeszt össze, az összeillesztéseknél a kép nem lesz folytonos.

- Kevés fénynél a panorámaképek elmosódottak lehetnek, vagy a felvételek nem sikerülnek jól.

- Villódzó megvilágításnál, például fénycső fényénél az összeillesztett kép egyes részeinek fényessége vagy színe nem mindig lesz egyforma.

- Ha a meglévő panorámafelvétel teljes szöge és a befogott AE/AF szöge nagyon eltér fényességben, színben és fókusza, a felvétel nem lesz sikeres. Ilyenkor változtasson a befogott AE/AF szögén, és készítsen új felvételt.

- A panorámapásztázás nem használható az alábbi helyzetekben:

- Mozgó tárgy esetén

- A fényképezőgéphez túl közel lévő tárgyak

- Kis kontrasztú képek, például égbolt, homokos tengerpart vagy gyep

- Folyamatosan változó képek, például hullámok, vízesés

- Nem készíthető panorámakép az alábbi helyzetekben:

- A fényképezőgép túl gyorsan vagy lassan pásztázott.

- Túl nagy a fényképezőgép remegése.

Kapcsolódó témakörök
Panorámaképek megjelenítése görgetéssel
Fényképezési irány
Képméret
Bizonyos felvételi üzemmódokban nem elérhető funkciók
Bizonyos felvételi üzemmódokban nem elérhető MENU elemek
Vissza a tetejére